[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Toomas Sildam: lisaks presidendile pangem ta\u0308hele ka teisi ko\u0303nelejaid"}, {"text_idx": "#000006", "text": "Eesti on ko\u0303nelenud. Lasteaialastest presidendini. Ka tantsides, nagu na\u0308iteks tegid videoklipis La\u0308a\u0308ne-Harju politseinikud oma jaoskonna ees ja koridorides. Ka lipuva\u0308rvides salle monumentideks valatud suurkujudele kaela sidudes. Ja mis parata, demokraatlik Eesti on ko\u0303nelenud ka u\u0308he to\u0303rvikurongka\u0308igu vo\u0303i lo\u0303unapiirile so\u0303itnud alkoralli ekipaaz\u030cide kaudu."}, {"text_idx": "#000007", "text": "Presidendi eilsest iseseisvuspa\u0308eva juubeliko\u0303nest ERM-is on juba palju ra\u0308a\u0308gitud-kirjutatud, ja seda tehakse veel. Aga olgem ka teiste meile ko\u0303nelenute na\u0308gijad ja kuuljad."}, {"text_idx": "#000008", "text": "Muidugi oli 24 . veebruariga seotud ko\u0303nedes palju, isegi va\u0308ga palju ajalugu ja tagasivaadet 100-aastase Eesti teele. Siin tuleb meelde Joonas Hellerma intervjuusaate \"Plekktrumm\" hiljutine ku\u0308laline, 20 aastat Eestis elanikud semiootik ja to\u0303lkija Daniele Monticelli. Lennart Meri \"Ho\u0303bevalge\" itaalia keelde to\u0303lkinud Monticelli paneb ta\u0308hele, et eestlastel on risk pigem ja\u0308a\u0308da minevikku kinni ja klammerduda ka minevikku, mida pole kunagi olnud, mis on idealiseeritud."}, {"text_idx": "#000009", "text": "Ja ta soovitas, et kui me suudaksime mo\u0303elda rohkem sellele, mis vo\u0303iks meid tulevikus u\u0308hendada, mida me tahame veel saavutada, siis la\u0308heks Eestil teine ja hoogsam ka\u0308ik uuesti sisse."}, {"text_idx": "#000010", "text": "Pangem nu\u0308u\u0308d ta\u0308hele, et Eesti 100. su\u0308nnipa\u0308ev andis meile uudisso\u0303na \"estovaatilisus\". See vo\u0303iks tulla laiemalt ka\u0308ibele nii nagu tulid lo\u0303imumine ja taristu ega peaks ja\u0308a\u0308ma unustusse nagu penipaun, mida pakuti eestikeelse vastena toidukarpi ta\u0308histavale so\u0303nale doggie bag. Estovaatiliseks nimetas Eesti innovaatilist omana\u0308olisust meie luterliku kiriku peapiiskop Urmas Viilma. 24. veebruari jutluses Paides u\u0308tles ta, et estovaatilisus ta\u0308hendab tema jaoks vastutustundlikku uuenduslikkust, millega kaasneb innovaatilises arendustegevuses teadliku vastutuse vo\u0303tmine rahvusliku pa\u0308randi, identiteedi, keskkonna, kultuuri, ko\u0303ige selle eest, mis aitab sa\u0308ilitada uuenduste ka\u0308igus oma na\u0308gu."}, {"text_idx": "#000011", "text": "Viilma iseseisvuspa\u0308eva jutluses oli ka u\u0308llatav ladvao\u0303una kujund, aga mitte keelatud vilja ta\u0308henduses. \"Eesti rahvuslikuks edulooks on kahtlemata meie haridussuutlikkus ja uuendusmeelsus, mis on lubanud valmida meist Euroopa 500-aastase reformatsioonio\u0303unapuu ladvao\u0303una,\" ra\u0308a\u0308kis peapiiskop. Viilmale sekundeeris omal moel kindral Riho Terras. Kaitseva\u0308e paraadi ko\u0303nes meenutas ta, et juba praegu on ajateenistuses ku\u0308ber-ajateenijad, kes ta\u0308nu oma ettevalmistusele ja nutikusele suudavad Eestit kaitsta ku\u0308berruumis ning ja\u0308reldas: \"Meie innovatsiooni veduriks on kogu Eesti u\u0308hiskond.\" Ent peapiiskopi \u201ereformatsioonio\u0303unapuu ladvao\u0303un\u201c on sama meeldeja\u0308a\u0308v nagu parlamendi spiikri Eiki Nestori u\u0308tlemine 24. veebruari pa\u0308ikeseto\u0303usu lipuheiskamisel Toompeal \u2013 \"Eesti, sa oled aabits ja rehkendus.\" Vo\u0303i siseminister Andres Anvelt eile varahommikul Narvas, kus pa\u0308ike to\u0303useb 15 minutit varem kui Tallinnas. Vabadus on meie iseolemise ja hakkama saamise vundament, muutus jo\u0303uminister kujundlikuks ning selgitas siis, et vabadus ta\u0308hendab ka otsimist ja otsustamist, ka vo\u0303imalust eksida ja uuesti to\u0303usta. Ja tema soov Eesti 100. su\u0308nnipa\u0308eval oli lihtne: hoidkem Eestit sama omakasupu\u0308u\u0308dmatult, nagu me usume, et Eesti vo\u0303iks hoida meist igau\u0308hte. Oli va\u0308ga su\u0308mpaatne, kuidas Tallinna reaalkooli abiturient Mathias Ku\u0308bar otsis eile hommikul Toompeal peetud ko\u0303nes vastust, mida noored saaksid Eestile anda. Ko\u0303ige ta\u0308htsam on eestluse pa\u0308randamine oma lastele ja lastelastele, see viib Eestit edasi ja aitab riigil pu\u0308sida veel sajandeid, ko\u0303neles abiturient. Noorte ja Eesti kohta tegi ta kena ta\u0308helepaneku: \"Sada on meie jaoks alles algus.\" Tegelikult peaks see olema algus meie ko\u0303igi jaoks. A\u0308a\u0308rema\u0308rkusena. 24. veebruarist ja\u0308i tugevalt meelde, et NO99 taastas olulise traditsiooni, mis mo\u0308o\u0308dunud aastal korraks soiku ja\u0308i \u2013 presidendi vastuvo\u0303tu kontserdi vo\u0303i etenduse lo\u0303petab Lydia Koidula ja Gustav Ernesaksa \"Mu isamaa on minu arm\". Seda hingekraapivat tunnet, mis tekib lauldes Eesti ja eestluse mitteametlikku hu\u0308mni, lihtsalt tuleb iseseisvuspa\u0308eval kogeda."}, {"text_idx": "#000012", "text": "Raul Rebane: rahva pahandamiseks ja o\u0303petamiseks on 360 pa\u0308eva aastas"}, {"text_idx": "#000014", "text": "Riigikogu liikmed \"Foorumis\": rahvas ja vo\u0303imulolijad ei tohi vo\u0303o\u0303randuda"}, {"text_idx": "#000016", "text": "Teater NO99: juubelifilmi maksumus oli 170 000 eurot"}, {"text_idx": "#000017", "text": "Katrin Pauts NO99 etendusest: tahaksin ausalt teada, kuhu see raha pandi"}, {"text_idx": "#000020", "text": "Ruussaar: presidendi ko\u0303ne andis kohvinurgale mitu head tsitaati"}, {"text_idx": "#000024", "text": "Kristiina Ehin: presidendi ko\u0303ne u\u0308hendas ja puudutas"}, {"text_idx": "#000025", "text": "Jo\u0303ks presidendi ko\u0303nest: ta ei unustanud kedagi"}, {"text_idx": "#000026", "text": "Annela Anger-Kraavi: kliimakriis \u2013 kas ideoloogia vo\u0303i teadus?"}, {"text_idx": "#000027", "text": "Peeter Espak: pa\u0308rdik ei saa mujal kuulsaks kui tsirkuses"}, {"text_idx": "#000028", "text": "Aivar Hundima\u0308gi: a\u0308rge nii enam riigieelarvet tehke"}, {"text_idx": "#000029", "text": "Barbara Haage: liiga paljud kogevad vanaduspa\u0308evil va\u0308givalda"}, {"text_idx": "#000031", "text": "Kaarel Tarand: ku\u0308lmasurm ei kohuta"}, {"text_idx": "#000034", "text": "Eiki Nestorist sai Su\u0308damekodude no\u0303ukogu liige"}, {"text_idx": "#000035", "text": "Tunjov lo\u0303i lu\u0308hikese aja jooksul teise va\u0308rava"}, {"text_idx": "#000037", "text": "Pentagonil vo\u0303ib la\u0308hiajal Ukraina abistamiseks mo\u0303eldud raha otsa saada"}, {"text_idx": "#000039", "text": "Piltuudis: eestlasest vaimulik osales koos paavstiga u\u0308hispalvusel"}, {"text_idx": "#000040", "text": "Kasvuhoonegaase o\u0303hku paiskav turbato\u0308o\u0308stus ootab riigilt o\u0303igusselgust"}, {"text_idx": "#000043", "text": "USA valmistab Ukrainale ette uut so\u0303jalise abi paketti"}, {"text_idx": "#000044", "text": "Vas\u030cts\u030cuki esimene va\u0308rav Serbia ko\u0303rgliigas to\u0303i klubile vo\u0303idupunktid"}, {"text_idx": "#000049", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]